На пытанне, ці не збіраецца ён пасля вызвалення па прыкладзе Андрэя Саннікава і Змітра Бандарэнкі з’ехаць з Беларусі, Алесь Бяляцкі катэгарычна адказаў: “Не!”. “З’язджаць я не збіраюся, мне тут вельмі камфортна. Я нават на зоне, пра што пісаў у лістах, адчуваў сябе вельмі камфортна, бо вакол мяне свае людзі. Для мяне важная атмасфера беларускага грамадства — такога, якое яно ёсць. Добра, калі людзі, асабліва маладыя, едуць за мяжу вучыцца, каб набрацца ведаў, а потым вярнуцца ў Беларусь і рабіць жыццё лепшым. Але жыць за мяжою я б не змог. Жыць трэба на сваёй зямлі”, — сказаў праваабаронца.